OpenLLM-France/wikimedia huggingface dataset:
# Tidjikdja

Tidjikdja (arabieraz: تجكجة‎; frantsesez: Tidjikdja) Mauritaniako hiria da, herrialdeko nagusienetariko bat dena. Bere palmondo eta arkitektura ezagunak dira. Aireportua du.

## Klima

Datu klimatikoak (Tidjikdja) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 27 | 30 | 34 | 37 | 40 | 42 | 40 | 39 | 39 | 38 | 33 | 28 | 35 |
| Batez besteko tenperatura minimoa (°C) | 15 | 17 | 20 | 23 | 27 | 29 | 28 | 27 | 27 | 25 | 20 | 15 | 23 |
| Pilatutako prezipitazioa (mm) | 2 | 2 | 0 | 0 | 3 | 10 | 21 | 48 | 30 | 10 | 2 | 1 | 129 |

## Erreferentziak

* ↑ Mauritania : The largest cities with population statistics

## Kanpo estekak

* Datuak: Q757041
* Multimedia: Tidjikja / Q757041
# Tidworth

Tidworth, Ingalaterrako hego-mendebaldean dagoen udalerri bat da, Wiltshire konderrian.
2021ean 12.089 biztanle zituen.
* Datuak: Q1234735
* Multimedia: Tidworth / Q1234735
# Tiddische

Tiddische Alemaniako udalerria da. Saxonia Beherea estatuan kokatuta dago, [[Gifhorn barrutia|Gifhorn]] barrutian. 2014an 1.229 biztanle zituen 16,78 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q548529
* Multimedia: Tiddische / Q548529
# Tideford Cross

Tideford Cross, Ingalaterrako Kornualles konderriko herrixka bat da.

## Kanpo estekak

* Datuak: Q7800842
* Multimedia: Tideford Cross / Q7800842
# Tidmore Bend (Alabama)

Tidmore Bend Ameriketako Estatu Batuetako erroldak esleitutako leku bat da. Etowah konderrian dago, Alabama estatuan. 1.119 biztanle ditu, 25,265136 kilometro koadroko azaleran banatuta.

## Ikus, gainera

* Etowah konderria

## Kanpo estekak

* Datuak: Q1263402
# Tideford

Tideford, kornubieraz: Resteudhi, Ingalaterrako Kornualles konderriko herri bat da.

## Kanpo estekak

* Datuak: Q7800845
* Multimedia: Tideford / Q7800845
# Tidioute (Pennsylvania)

Tidioute Pennsylvaniako borough bat da. Warren konderrian kokatua dago. 2010ean 688 biztanle zituen, 2,78 kilometro koadrotan banatuta.

## Ikus, gainera

* Warren konderria

## Kanpo estekak

* Datuak: Q1185875
* Multimedia: Tidioute, Pennsylvania / Q1185875
# Tidore

Tidore (indonesieraz: Pulau Tidore) Indonesiako ekialdean dagoen uharte txiki bat da, Moluketan, Halmahera uharte nagusiaren mendebaldeko kostaldetik oso gertu dagoena. 116 km² -ko azalera du eta altuerarik handiena Kiematabu tontorra (1.730 m.) da.
Administratiboki Ipar Molukak probintziakoa da.

## Historia

Europarrak iritsi aurreko garaian, Tidore eskualdeko gune politiko eta ekonomiko garrantzitsu bat izan zen, bere iparraldean dagoen Ternate uhartearekin oso aurrez aurre zegoena. Tidoreko sultanek, hegoaldeko Halmahera eskualdearen zati handi bat gobernatu zuten, eta, noizbehinka, euren domeinua, Buru, Ambon eta Papuako kostaldeko zenbait uhartetara hedatu zuten.
XVI. mendean Tidorek, espainiarrekin aliantza lauso bat ezarri zuen, Juan Sebastian Elkanoren negoziazioen ondorioz, uhartean garrantzi gutxiko gotorleku bat eraikitzea ahalbidetu ziena. Tidoretarren eta espainiarren arteko elkarrekiko mesfidantza handia bazen ere, Espainiaren presentzia onuragarria zen Tidorerentzat, Ternate bere etsaiaren erasoei aurre egiteko laguntza ematen baitzion, baita uharte horretan basea zuten herbeeratarren indarrei ere. Portugaldarrak bertara iritsi zirenean, bertako erregeak gaztelania eta portugesaz gain, euskara hitz egiten zekiela nabarmendu zuten.
1663an espainiarrek eskualdea utzi zutenean, Tidore eskualdeko erresuma independenteenetako bat bihurtu zen, Ekialdeko Indietako Herbeheretar Konpainiaren zuzeneko kontrol saiakerei aurre egin ziena. Bereziki, Saifudin sultanaren erregealdian, 1657 eta 1689 bitartean, Tidoreko gorteak, herbeheretarrengandik espezien salmentagatik lortutako dirua mesedetan erabili zuen, eskualde periferikoekin zituen lotura tradizionalak sendotu zituztenak. Horrela, Ternaten ez bezala, tokiko herri askoren begirunea eta esker ona lortu zuen, eta, beraz, ez zuen Herbehereetako laguntza militarrik behar izan erresuman ordena mantentzeko.
Tidorek erresuma independentea izaten jarraitu zuen, nahiz eta herbeheretarren parte-hartze ugarirekin, XVIII. mendearen amaiera arte. Ternatek bezala, Tidorek, espezien laboreak desagerrarazteko herbeheretarren programa- ekoizpenaren murrizketari esker espezien merkataritzaren monopolioa sendotzera bideratua- bere lurraldeetan gauzatzea ahalbidetu zuen. Horren ondorioz, erresuma pobretu egin zen epe luzean, eta inguruko lurraldeak kontrolatzeko ahalmena murriztu egin zitzaion.

## Erreferentziak

* ↑ Andaya, Leonard Y.. (1993). The world of Maluku: eastern Indonesia in the early modern period. Honolulu: University of Hawaii Press ISBN 0-8248-1490-8..
* ↑ (Gaztelaniaz) Ramerini, Marco. Las fortalezas españolas en la isla de Tidore. .
* ↑ (Portugesez) Lopes de Castanheda, Fernão. (1552). «História do descobrimento & conquista da India pelos portugueses» purl.pt: 57. (Noiz kontsultatua: 2022-06-19).

## Kanpo estekak

* Datuak: Q12506955
* Multimedia: Tidore Island / Q12506955
# Toguna

Toguna (edo Hitzen etxeaa) Dogon jendeak Mendebaldeko Afrikako Maliko herrialdean eraikitako eraikin publikoa da. Togunak herriko erdialdean egon ohi dira.

## Ezaugarriak

Bandiagara amildegietan kokatutako Dogon herrixken erdialdean eraikitako eraikuntza irekia da. Altuera nahikoa ez dute zutik jarrita egoteko; horrek parte hartzaileei eserita egotera behartzen ditu. Herrietako zaharrek komunitatearen arazoak eztabaidatzen dituzten lekua da, ohiko justiziarako toki gisa ere balio dezake. Herriko gune nagusia ere bada eta batez ere, itzalpean, herriko zaharrek eguneko ordu beroak elkarrekin hizketan ematen dituzte. Sartzen diren guztiak gizon erdainduak izan behar dira.

## Erreferentziak

* ↑ https://web.archive.org/web/20210922212331/https://www.viajesinusuales.com/tag/toguna/
* ↑ https://www.minube.com/rincon/toguna--la-casa-de-la-palabra--a3586550

## Kanpo estekak

* Datuak: Q3530380
* Multimedia: Toguna (Dogon) / Q3530380
# Tohar Butbul

Tohar Butbul (Tzoran-Kadima (Israel), 1994ko urtarrilaren 24a) judo borrokalari israeldarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), Israel ordezkatuz, brontzezko domina lortu zuen talde mistoko kategorian (Alemaniako taldearekin elkarbanatuz), Frantziako taldearen (urrezkoa) eta Japoniakoaren (zilarrezkoa) atzetik. Honako hauek osatzen zuten Israelgo taldea: Peter Paltchik, Timna Nelson Levy, Tohar Butbul, Gili Sharir, Li Kochman, Raz Hershko, Or Sasson, Sagi Muki, Shira Rishony, Inbar Lanir, eta Baruch Shmailov-ek.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Mistoa taldeka, |

## Erreferentziak

* ↑ «Tohar Butbul» JudoInside.com-en 2021-11-02an begiratua (Ingelesez)
* ↑ «Tohar Butbul» olympedia.org 2021-11-02an begiratua(Ingelesez)
* ↑ «Tohar Butbul» Olympics.com 2021-11-02an begiratua (Gaztelaniaz)
* ↑ «Judoa, mistoa taldeka, emaitzak 2020» olympedia.org (Ingelesez)

## Kanpo estekak

* Datuak: Q29052464
* Multimedia: Tohar Butbul / Q29052464
# Tohmo

Tohmo Finlandiako Kemijärvi udalerrian dagoen herrixka bat da. Ekialdean dago, Särkikangas herrixka eta Kemijärvi hirigunetik gertu.

## Ikus, gainera

| Kemijärvi | Kemijärviko herrixkak | Särkikangas herrixka |

## Kanpo estekak

* Datuak: Q11897817
# Tohu wa-bohu

Tohu wa-bohu edo Tohu va-Vohu (hebreeraz: תֹהוּ וָבֹהוּ‎, ṯōhū wā-ḇōhū) Biblian agertzen den hebreerazko esamolde bat da, Hasiera liburuko Has 1:2 bertsetean. Lurraren ('aretz) egoera zein den aipatzen du Has 1:3 liburuan argia sortu aurretik.
Hainbat interpretazio eman zaizkio esaldi honi, hainbat teologia lanetan. Elizen Arteko Biblian nahas-mahas hutsa gisa itzuli da, baina beste hizkuntza batzuetan "formarik gabekoa eta hutsa" edo Septuagintan ἀόρατος καὶ ἀκατασκεύαστος, "ikusi eta osatu gabea".

## Analisia

Jaungoikoaren kreazioaren aurretik, mundua tohu wa-bohu zegoen: tohu hitzak "hutsaltasun" esan nahi du, eta basamortuko mundu basatia deskribatzeko ere erabiltzen da. Bohu hitzaren esanahia ez dakigu, eta baliteke izatea bohu hitzarekin errimatzeko sortutako hitz asmatu bat. Jeremuas 4:23 bertsetean berriro agertzen da, esaten duenean Israel Jaungoikoaren aurka matxinatzen bada lurra berriro iluntasunera eta kaosera itzuliko dela. Tohu wa-bohu kaosa bara ordenarekin konpontzen da.

## Erreferentziak

* ↑ The five books of Moses : a translation with commentary. (First edition. argitaraldia) 2004 ISBN 0-393-01955-1. PMC 55798009. (Noiz kontsultatua: 2023-03-25).
* ↑ Thompson, J. A.. (1980). The book of Jeremiah. ISBN 978-1-4674-2303-8. PMC 681714356. (Noiz kontsultatua: 2023-03-25).
* ↑ Walton, John H.. (2017). The lost world of the Israelite conquest : covenant, retribution, and the fate of the Canaanites. ISBN 978-0-8308-9007-1. PMC 987909262. (Noiz kontsultatua: 2023-03-25).

## Kanpo estekak

* Datuak: Q1364113
# Toiana

Toiana Yponomeutidae familiako tximeleta genero bat da. Bere espezie tipoa Toiana venosella da.

## Espezieak

| Espeziea | Irudia | Egoera |
| Toiana venosella | | daturik gabe |

## Kanpo estekak

* Datuak: Q7813338
* Espezieak: Toiana
# Togoko mendiak

Togoko mendiak Togo herrialdearen mendebaldeko erdialdean eta Ghana eta Benin herrialdeen ekialdeko eta mendebaldeko mugetan hedatzen den mendikatea da. Ghanan, mendikateari Akwapim mendixkak (Akwapim Hills) diote, eta Beninen, Atakora mendiak. Mendikatearen zati bat Niger herrialdearekin lotzen da, non W parke nazionala dagoen. Likaona historikoki eskualde honetan bizi zen, baina orain ez dago leku honetan.
Bataz beste, 700 metro inguruko altuera dute eta mendirik altuena Agou mendia (986 m.) da.

## Erreferentziak

* ↑ C. Michael Hogan. 2009. Painted Hunting Dog: Lycaon pictus, GlobalTwitcher.com, ed. N. Stromberg

## Kanpo estekak

* Datuak: Q581452
* Multimedia: Togo Mountains / Q581452
# Togtoh konderria

Togtoh Konderria (txinera sinplifikatuz: 托克托县; pinyineraz: Tuōkètuō Xiàn), Hohhot osatzen duten konderrietako bat da. 2003ko erroldaren arabera 200.000 pertsona bizi ziren 1.313,0 kilometro koadroko azaleran.

## Ikus, gainera

* Hohhoten banaketa administratiboa

## Kanpo estekak

* (Txineraz) Togtoh konderriko kode postala.
* Datuak: Q661113
# Toho

Toho Co., Ltd. (japonieraz: 東宝株式会社, Tōhō kabushiki gaisha) japoniar antzerki eta zinema-produkzioko etxea da, Hankyu Hanshin Toho Group konpainiaren mendekoa. Japoniatik at, kaiju (munstroak) eta tokusatsu (efektu bereziak) filmei, Akira Kurosawaren filmei eta Studio Ghibli zinema estudioak ekoitzitako anime filmei esker ezaguna da. Godzilla da bere sorkuntza handiena eta arrakasta handiena duena, bai nazioan, bai nazioartean.

## Kanpo estekak

* Datuak: Q875920
* Multimedia: Toho Company / Q875920
# Toichi Suzuki

Toichi Suzuki (japonieraz: 鈴木 冬一, 2000ko maiatzaren 30a - ) Japoniako futbolaria da.
Hainbat futbol taldetan jokatu du, esaterako Cerezo Osaka.

## Kanpo loturak

* (Japonieraz) J.League Data Site
* Datuak: Q44395565
# Triangle (Virginia)

Triangle Ameriketako Estatu Batuetako erroldak esleitutako leku bat da. Prince William konderrian dago, Virginia estatuan. 9.589 biztanle ditu, 7,747132 kilometro koadroko azaleran banatuta.

## Ikus, gainera

* Prince William konderria

## Kanpo estekak

* Datuak: Q1378358
* Multimedia: Triangle, Virginia / Q1378358
# Triangulazio

Triangulazioa puntuen posizioak, distantzien neurriak edo areak kalkulatzeko hirukien trigonometrian oinarritutako teknika da.

## Triangulazioa GPS bidez

Testuinguru horretan GPS bidezko triangulazioa, neurketa puntuarekiko hiru seinaleetako bakoitzaren angelua ezagutzean datza. Hiru angeluak ezagutuak, hiru sateliteekiko posizio erlatibo propioa erraz adierazten da. Gainera koordenatuak edo igortzen duten seinaleen arabera bakoitzaren posizioa ezagutuz gero, posizio absolutua edo neurketa puntuaren benetako koordenatuak lortzen dira.

## Triangulazioa geodesian

Koordenatuetan ezagutzen diren bi punturen (A eta C) arteko distantzia (A-C) eta distantzia (A-B), eta ezagutzen den puntu batetik hirugarren puntu baterako angelua (Â), B puntuaren koordenatuak kalkula daitezke.
Erresekzioa: Geodesian halaber, koordenatuetako hiru puntutarako distantziak ezagututa, puntu propioaren posizioa adieraz daiteke.

## Azaleren triangulazioa

Azaleren triangulazioa irudi poligonalen areak lortzeko metodo bat da, ohi ez erregularrak, hiruki formatan deskonposatuz. Logikaz, hirukien areen batuketaren emaitza area osoa da.
Hiruki baten area honako ekuazio honen bidez lortzen da:
    $S={\frac {bh}{2}}={\frac {oinarria\cdot altuera}{2}}$
S azalera da; b, hirukiaren edozein alderaren luzera; eta h, oinarria eta oinarri horren kontrako erpinaren arteko distantzia perpendikularra.

## Ikus, gainera

* Trigonometria
* Willebrord Snel van Royen

## Kanpo estekak

* Datuak: Q188056
* Multimedia: Triangulation / Q188056
# Triangulo plaza (Tolosa)

Euskal Herria plaza Gipuzkoako Tolosa udalerrian dagoen plaza da.

## Kokalekua

Tolosako Alde Zaharra, San Frantzisko etorbidea eta Rondilla kalea elkartzen diren oinplano triangulerrako plaza da. Gaur egun, Tolosako erdigunea eta kale bizitza sozialaren bihotza da, bertan Alde Zaharrak eta Zabalguneak bat egiten baidute.

## Ondarea

Plaza honetan Aldundiaren jauregia dago, bai eta Gaztelako atea eta Jorge Oteitza oriotar eskulturgilearen Atauts eskultura ere.

## Ospakizunak

Plaza honetan urtero, Ostegun Gizen eguneko eguerdian Tolosako inuteriei hasiera ematen zaie.

## Kanpo estekak

* Datuak: Q20493070
# Triangle Shirtwaist fabrikako sutea

Triangle Shirtwaist fabrikako sutea, 1911ko martxoaren 25ean, AEBetako New York hirian jazotako industria ezbehar bat izan zen. New York hirian biktima gehien izandako industria istripu larriena izan zen eta AEBetako laugarrena. Fabrika 10 solairuko garaiera zuen Asch eraikineko 8., 9. eta 10. solairuetan zegoen, Greene Street eta Washington Place kaleen ipar-mendebaldeko izkinan, eta Washington Square Parkearen ekialdean, Manhattan barrutiko Greenwich Village auzoan.

## Sutea

Suteak ohialgintzako 123 emakumezko langile hil eta 23 gizon hil zituen, bai suak erreta, keak itota ala eraikinaren zatien erorketarengatik. Biktima gehienak neska edo emakume gazteak ziren, nagusiki Ekialdeko Europa eta Italiako etorkinak, bataz-besteko 14-23 urte artekoak. Biktimarik zaharrenak 48 urte zituen, eta gazteenak berriz 14 urte.
Horrenbeste hildako izatearen arrazoi nagusia sutea hastean fabrikako arduradunek eskaileretako eta irteeretako ateak itxitzean zetzan, garaiko lantegietan langileek larrialdietaz baliatuz langaiak ez lapurtzeko ohiko jarduera. Emakume langile askok, ateak itxita, ihesbiderik aurkitu ezinik eta suak inguratuta, zortzigarren, bederatzigarren eta hamargarren solairuetako leihoetatik kalera jauzi egin zuten.

## Lan baldintza kaxkarrak

Ezbehar honek hildako eta zaurituez gain, ezkutuan zegoen tragedia jendaurrean azaleratu zuen: langileen lan eta segurtasun baldintza txarrak. Langile asko neskato edo nerabe adingabeak ziren, genienek egunero hamalau ordu inguru lan egiten zuten, eta astero 72 ordu lan egitera iritsi zitezkeen. Asteko bataz-besteko soldata 7-8 dolarretakoa zen, urtekoa 791 dolarretakoa.

## Ustezko arrazoiak

Suhiltzaile buruaren txostenaren arabera, sutea bi hilabetez hustu gabe zegokeen ohial edukiontzi batera jaurtitako eta gaizki itzalitako zigarro-hondakin batek eragina izango litzateke. Aldiz, New York Times egunkariaren arabera, sutea josteko-makina baten motorrak eragina lizateke.

## Ondorioak

Triangle Shirtwaist fabrikako suteak eta biktima kopuru handiak AEBetako Segurtasun eta Lan eta Fabrikako Osasun Araudian aldaketak burutzea ekarri zuen, eta Nazioarteko Ohialgintzako Emakume Langileen Sindikatuaren sorrera ahalbideratu (International Ladies' Garment Workers' Union), sindikatu honek garai haietako ohialgintzako emakume langileen lan baldintza latzak hobetzeko borrokari ekin zion.
2011ko martxoaren 25ean Triangle Shirtwaist fabrikako hondamendiaren 100. Urteurrena bete zen.

## Kanpo estekak

* Triangle Shirtwaist fabrikako suteari buruzko orrialdea. Cornell Unibertsitatea (Ingelesez)
* Triangle Fire Open Archive (Ingelesez)
* Datuak: Q867316
* Multimedia: Triangle Shirtwaist Factory fire / Q867316
# Triangle of Sadness

Triangle of Sadness (Tristuraren triangelua litzateke euskaraz) 2022ko Ruben Östlund suediar zinema zuzendariaren filma da. Komedia beltz satiriko den film hau urte bereko Urrezko Palma irabazi zuen Cannesko Zinemaldian.
Ruben Östlund-ek idatzi eta zuzendu zuen. Ingelesez egin zuen zinemako lehen filma izan zen. Harris Dickinson, Charlbi Dean, Dolly de Leon, Zlatko Buriτ, Henrik Dorsin, Vicki Berlin eta Woody Harrelson aktoreak dira protagonistak. Ultra aberatsentzako luxuzko itsas bidaia batean sartzeko gonbita egin diete bikote ospetsu eta modelo batzuei. Baina gauzak txarto ateratzen zaizkie. Filma estreinatu eta hiru hilabetera, 2022ko abuztuan, ustekabean hil zen Charlbi Dean aktorea, berak egin zuen azken filma izan zen hau.
Triangle of Sadness 2022ko Canneseko Nazioarteko Zinemaldian estreinatu zen maiatzean. Arrakasta lortu zuen, filmaren proiekzioa bukatzean zortzi minutuko txaloaldia jaso zuen eta gainera Urrezko Palma irabazi zuen. Frantzian estreinatu zen 2022ko irailaren 28an, Estatu Batuetan eta Suedian urriaren 7an, Alemanian urriaren 13an eta Erresuma Batuan urriaren 28an. Filmak kritika positiboak jaso ditu normalean.
* Ruben Östlund
* Dolly de Leon
* Harris Dickinson
* Charlbi Dean
* Zlatko Buric
* Woody Harrelson

## Sinopsia

Oharra: Atal honek istorio osoa edo amaiera argitzen du.
Carl mutila (Harris Dickinson) eta Yaya neska (Charlbi Dean) modelo eta influencer arrakastatsuak dira, eta luxuzko itsas bidaia batera gonbidatu dituzte. Yateko aberatsen bizimodu apetatsu eta hutsala erakutsi ondoren kapitain alkoholiko, marxista eta pasota bat (Woody Harrelson) erakusten du Östlund-ek. Kapitainak bidaiariei eskaintzen dien afaria, kaos bihurtuko da ekaitz bortitz batengatik. Bidaiari gehienak zorabiatuta eta gonbitoka dabiltzala, ardo botila baten inguruan txantxetan eta eztabaida dialetikoan aritzen dira kapitain marxista eta Dimitry aberats errusiarra (Zlatko Burić).
Geroago Yatea hondoratzen denean, jenderik gabeko uharte batean amaituko dute Carl eta Yaya yateko aberats batzuekin eta tripulazioko kide batzuekin, horien artean emakume garbitzaile bat (Dolly de Leon). Uhartean bizirik irauteko borrokan, lehenagoko hierarkiak aldatu egingo dira, garbitzailea baita arrantzan dakien bakarra.

## Aktoreak

* Harris Dickinson: Carl
* Charlbi Dean: Yaya
* Dolly de Leon: Abigail
* Zlatko Burić: Dimitry
* Woody Harrelson: Thomas Smith kapitaina
* Iris Berben: Therese
* Vicki Berlin: Paula
* Henrik Dorsin: Jorma Björkman
* Jean-Christophe Folly: Nelson
* Amanda Walker: Clementine
* Oliver Ford Davies: Winston
* Sunnyi Melles: Vera

## Erreferentziak

* ↑ «'Triangle of Sadness'-ek irabazi du Urrezko Palma Cannesko Zinemaldian» Berria 2022-05-29 (Noiz kontsultatua: 2023-12-05).
* ↑ «Triangle of Sadness. Donostia Zinemaldia» sansebastianfestival (Noiz kontsultatua: 2023-12-05).

## Kanpo estekak

* Datuak: Q97304180
* Multimedia: Triangle of Sadness / Q97304180
# Triangulita

Triangulita fosfato motako minerala da.

## Ezaugarriak

Triangulita fosfato mineralaren formula kimikoa hau da: ${\ce {Al3(UO2)4(PO4)4(OH)5 * 5H2O}}$. Sistema triklinikoaren arabera sortzen ditu kristalak.

## Erreferentziak

* 1 2 (Ingelesez) «Triangulite: Mineral information, data and localities.» www.mindat.org (Noiz kontsultatua: 12-05-2019).
# Triangulum

Triangulum edo Triangelua —latinez: Triangulum— ipar hemisferioko konstelazio txiki bat da, bere izar nagusiek ia triangelu isoszele bat eratzen dutelarik. 88 konstelazio modernoetako bat da, eta Ptolomeok zerrendatutako 48 konstelazioetako bat ere izan zen, honi, koroa deitu egin ziona. Ez da Triangulum Australe konstelazio australarekin nahastu behar.
Tamaina txikikoa izanda eta izar distiratsurik ez izanik, konstelazio honetan interesik handiena duen objektua Triangeluko galaxia da (M33), Talde Lokalaren zati bat den galaxia espiral bat. Taldeko hirugarren kide garrantzitsuena da Esne Bidearen eta Andromeda galaxiaren ondoren. Grabitazionalki azken honi lotuta egon daitekeela uste dute.

## Oharrak

* ↑ Euskaltzaindiaren 173. arauak honako hau gomendatzen du: "Euskaraz, konstelazioen izenak adierazteko, komeni da nazioarteko formak —latinezko grafia— erabiltzea, hainbat komeniago testuak zenbat eta teknikoago edo jasoago izan. Nolanahi ere, latinezko izenen itzulpenak edo egokitzapenak ere —azalpen-izenak— erabil daitezke, bigarren mailan, testu didaktikoetan edo azalpen gisa".

## Erreferentziak

* ↑ Ridpath, Ian; Tirion, Wil. (2007). Stars and Planets Guide. Londres: Collins ISBN 978-0-00-725120-9..
* ↑ «Konstelazioak (88 konstelazio ofizialak)» 173. Astroen izenak. Euskaltzaindia, 21 or..
* ↑ (Ingelesez) Kanas, Nick. (2012). Star Maps: History, Artistry, and Cartography. Springer New York, 111 or. ISBN 9781461409175..

## Kanpo estekak

* Datuak: Q10565
* Multimedia: Triangulum (constellation) / Q10565
# Triangulum Australe

Triangulum Australe edo Hegoaldeko Triangelua —latinez: Triangulum Australe— zeruko hego hemisferioko konstelazio bat da.
1589an Petrus Plancius herbehereetar astronomoak Triangulus Antarcticus izenez lehebizikoz aipatu eta 1603an Johann Bayer astronomoak Uranometria (1603) idazlenean definitu zuen.

## Oharrak

* ↑ Euskaltzaindiaren 173. arauak honako hau gomendatzen du: "Euskaraz, konstelazioen izenak adierazteko, komeni da nazioarteko formak —latinezko grafia— erabiltzea, hainbat komeniago testuak zenbat eta teknikoago edo jasoago izan. Nolanahi ere, latinezko izenen itzulpenak edo egokitzapenak ere —azalpen-izenak— erabil daitezke, bigarren mailan, testu didaktikoetan edo azalpen gisa".

## Erreferentziak

* ↑ «Konstelazioak (88 konstelazio ofizialak)» 173. Astroen izenak. Euskaltzaindia, 22 or..
* ↑ (Portugesez) Freitas Mourão, Ronaldo Rogério de. (2000). Astronomia na época dos descobrimentos: a importância dos árabes e dos judeus nas descobertas. Lacerda Editores, 167 or. ISBN 9788573840674..
* ↑ (Ingelesez) Ridpath, Ian. (1985). Universe guide to stars and planets. Universe Books, 238 or. ISBN 9780876633663..
* Datuak: Q10422
* Multimedia: Triangulum Australe / Q10422
# Triano (Ortuella)

Triano Ortuellako auzoa da, Trianoko mendietan kokatuta. Abanto-Zierbenako izen bereko auzotik gertu dago, izan ere auzo biek inguruko mendiei izena eman zieten. 1901 arte, Triano (Ortuella bezala) Santurtziko auzoa zen.
2007ko urtarrilaren 1eko erroldan, Trianok 10 biztanle zituen.

## Demografia eta biztanleria

Trianoko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 13 | 14 | 13 | 12 | 11 | 9 | 6 | 10 |

## Erreferentziak

* ↑ Euskaltzaindiaren toponimia

## Kanpo estekak

* Datuak: Q12268182
# Torre de Peñafiel

Torre de Peñafiel Valladolideko udalerria da, Campo de Peñafiel eskualdean dagoena.
2009ko urtarrilaren 1eko erroldaren arabera 46 biztanle zituen.

## Ikus, gainera

* Valladolideko udalerrien zerrenda

## Kanpo estekak

* (Gaztelaniaz) Valladolideko udalerrei buruzko webgunea Valladolideko aldundiaren webgunean.
* Datuak: Q1651708
* Multimedia: Torre de Peñafiel / Q1651708
# Torre del Bierzo

Torre del Bierzo Leongo Herriko udalerri bat da, Leongo probintzian kokatuta. Bierzo eskualdean dago, itsas mailatik 756 m metrora, eta km²-ko azalera hartzen du.
2009ko urtarrilaren 1eko erroldaren arabera 2.583 biztanle zituen. 2023 urteko erroldaren arabera 2.026 biztanle zituen.

## Ikus, gainera

* Leóngo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1605945
* Multimedia: Torre del Bierzo / Q1605945
# Torre de Pedra

Torre de Pedra Brasilgo udalerri bat da, São Pauloko estatuan kokatua. 2.046 biztanle ditu 71,348 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1759645
* Multimedia: Torre de Pedra / Q1759645
# Torre de Santa María

Torre de Santa María Cáceresko probintziako udalerria da. Cácerestik 35 kilometrora dago. 2007ko erroldaren arabera 668 biztanle zituen 19,07 km²-ko azaleran.

## Kanpo estekak

* Datuak: Q1183759
* Multimedia: Torre de Santa María (Cáceres) / Q1183759